13.1.2022
DA
Den Europæiske Unions Tidende
L 8/37
vedrørende indførsel til Unionen af produkter af kvæg, får og geder ved at tilføje særlige betingelser for indførsel til Unionen af produkter af drøvtyggere fra et land med en kontrolleret BSE-risiko, når disse de hidrører fra dyr med oprindelse i et land med en ikke-fastsat BSE-risiko.
Disse nye krav vedrørende indførsel til Unionen af sådanne sendinger bør afspejles i nævnte kombinerede standarddyresundhedscertifikater/officielle standardcertifikater og officielle certifikater.
Det er derfor nødvendigt at ændre nævnte standardcertifikater.
(3)
Desuden bør folke- og dyresundhedserklæringerne i de kombinerede standarddyresundhedscertifikater/officielle standardcertifikater til brug ved indførsel til Unionen af sendinger af visse kategorier af kødprodukter til konsum i kapitel 25 (MODEL MPNT) og 26 (MODEL MPST) i bilag III til gennemførelsesforordning (EU) 2020/2235 ændres for på korrekt vis at afspejle henholdsvis kravene vedrørende indførsel til Unionen af animalske produkter af opdrættede eller vildtlevende hjortedyr i kapitel F i bilag IX til forordning (EF) nr.
999/2001 og kravene til oprindelsesvirksomheden for de dyr, som det ferske kød hidrører fra, i artikel 150 i Kommissionens delegerede forordning (EU) 2020/692 (7).
Det er derfor nødvendigt at ændre nævnte standardcertifikater.
(4)
I kapitel 27 i bilag III til gennemførelsesforordning (EU) 2020/2235 er der fastlagt et kombineret standarddyresund­ hedscertifikat/officielt standardcertifikat til brug ved indførsel til Unionen af naturtarme til konsum (MODEL CAS).
I overensstemmelse med artikel 148 i delegeret forordning (EU) 2020/692 giver punkt II.2.2 i nævnte kombinerede standarddyresundhedscertifikat/officielle standardcertifikat mulighed for at indføre sendinger af naturtarme til Unionen fra tredjelande eller territorier eller zoner deri, hvorfra det er tilladt at indføre fersk kød til Unionen, og som derfor er opført i bilag XIII til Kommissionens gennemførelsesforordning (EU) 2021/404 (8) med henblik på indførsel af naturtarme til Unionen, uden at det skal attesteres, at der er anvendt risikobegrænsende behandlinger som beskrevet i punkt 2 i bilag XXVI til delegeret forordning (EU) 2020/692.
Den nuværende ordlyd af førstnævnte punkt er imidlertid ikke tilstrækkeligt klar med hensyn til naturtarmenes oprindelseszone, når denne mulighed finder anvendelse.
For at præcisere, at en sådan mulighed kun gælder for zoner, der er opført i bilag XIII til gennemførelsesforordning (EU) 2021/404, bør koden for naturtarmenes oprindelseszone angives i overensstemmelse med bilag XIII til gennemførelsesforordning (EU) 2021/404.
Det er derfor nødvendigt at ændre nævnte standardcertifikat.
(5)
I kapitel 28 (MODEL FISH-CRUST-HC) og 31 (MODEL MOL-HC) i bilag III til gennemførelsesforordning (EU) 2020/2235 er der desuden fastlagt kombinerede standarddyresundhedscertifikater/officielle standardcertifikater til brug ved indførsel til Unionen af sendinger af levende fisk, levende krebsdyr og animalske produkter af disse dyr til konsum samt sendinger af levende toskallede bløddyr, pighuder, sækdyr, havsnegle og animalske produkter af disse dyr til konsum.
For at lette forståelsen af bemærkningerne i disse modeller bør det klart præciseres, at de sendinger af animalske produkter af akvatiske dyr, der er omfattet af kravet om udfyldelse af dyresundhedserklæringerne i del II.2, er dem, der ikke er udelukket fra anvendelsesområdet for delegeret forordning (EU) 2020/692 i henhold til samme forordnings artikel 1, stk. 6.
Nærmere bestemt kræver sendinger af animalske produkter af akvatiske dyr, bortset fra levende akvatiske dyr, som indføres til Unionen klar til direkte konsum uden videreforarbejdning i Unionen, ikke udfyldelse af dyresundhedserklæringerne i del II.2.
At definere »videreforarbejdning« vil også afklare situationen i forhold til sådanne sendinger.
Det er derfor nødvendigt at ændre nævnte standardcertifikater.
(6)
Derudover bør de ændringer i artikel 167, litra a) og b), og artikel 169, stk.
3, litra b), i delegeret forordning (EU) 2020/692, som for nylig blev foretaget ved Kommissionens delegerede forordning (EU) 2021/1705 (9), afspejles i dyresundhedserklæringerne i kapitel 28 (MODEL FISH-CRUST-HC) og kapitel 31 (MODEL MOL-HC) i bilag III til gennemførelsesforordning (EU) 2020/2235.
Det er derfor nødvendigt at ændre nævnte standardcertifikater.
(7) Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).
(8) Kommissionens gennemførelsesforordning (EU) 2021/404 af 24. marts 2021 om fastlæggelse af lister over tredjelande, territorier eller zoner deri, hvorfra det er tilladt at indføre dyr, avlsmateriale og animalske produkter til Unionen, jf.
Europa-Parlamentets og Rådets forordning (EU) 2016/429 (EUT L 114 af 31.3.2021, s. 1).
(9) Kommissionens delegerede forordning (EU) 2021/1705 af 14. juli 2021 om ændring af delegeret forordning (EU) 2020/692 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 339 af 24.9.2021, s. 40).